b"\n_START_ARTICLE_\nZhang Daoling\n_START_SECTION_\nBiografia\n_START_PARAGRAPH_\nHauria nascut l'any 34 dC., sota els Han posteriors. Era originari del comtat de Feng (\xe8\xb1\x90\xe7\xb8\xa3), pa\xc3\xads de Pei (\xe6\xb2\x9b\xe5\x9c\x8b), Jiangsu, i s'hauria instal\xc2\xb7lat en vida de l'emperador Shundi (125-144) a Sichuan, antic estat i futur regne de Shu, sobre un mont nomenat Huming (\xe9\xb5\xa0\xe9\xb3\xb4) (\xc2\xabcrit de les oques salvatges\xc2\xbb) o Heming (\xe9\xb6\xb4\xe9\xb3\xb4) (\xc2\xabcrit de les grues\xc2\xbb). La seva dona s'anomenava Yong. Despr\xc3\xa9s haver viscut una infantesa pobra i una joventut consagrada a l'aprenentatge, porta una vida de ren\xc3\xbancies, exercint els seus talents d'exorcista i sanador. Va morir l'any 156 a Hanzhong (Shaanxi)._NEWLINE_Funda la primera esgl\xc3\xa9sia taoista, la Tianshi Dao, tamb\xc3\xa9 anomenada Escola de les cinc mesures d'arr\xc3\xb2s o wu tou mi dao \xe4\xba\x94\xe6\x96\x97\xe7\xb1\xb3\xe9\x81\x93, amb la finalitat d'organitzar les creences i recol\xc2\xb7lectar els donatius dels fidels (que redistribu\xc3\xafa als m\xc3\xa9s pobres). Recomanava la purificaci\xc3\xb3 del cos per aconseguir la purificaci\xc3\xb3 de l'\xc3\xa0nima, i no aprovava els sacrificis d'animals. Fent una confessi\xc3\xb3 p\xc3\xbablica dels seus pecats, el fidel s'assegurava el perd\xc3\xb3 i la bona fortuna._NEWLINE_Lao Zi se li hauria aparegut l'any 142 en el moment d'una revelaci\xc3\xb3 mentre que hi havia gaireb\xc3\xa9 110 anys per a ell transmetre f\xc3\xb3rmules m\xc3\xa0giques, de les quals el Talism\xc3\xa0 secret de la poderosa alian\xc3\xa7a de la veritat i de la unitat (Zhengyimengwei milu \xe6\xad\xa3\xe4\xb8\x80\xe7\x9b\x9f\xe5\xa8\x81\xe7\xa7\x98\xe7\xb1\x99), destinades a obtenir l'assist\xc3\xa8ncia dels poders celestials i a protegir els fidels, en particular del cataclisme que s'apropava abans de l'arribada de la Gran pau. Gr\xc3\xa0cies als seus poders miraculosos, tenia la capacitat d'apar\xc3\xa8ixer en diversos llocs alhora (bilocaci\xc3\xb3). Hauria elaborat diversos elixirs de llarga vida a partir d'uns manuscrits trobats al mont Wan._NEWLINE_Fund\xc3\xa0 el primer estat teocr\xc3\xa0tic acollint diversos centenars de milers de fidels durant d\xc3\xa8cades. El text de base \xc3\xa9s el Daodejing de Laozi, per\xc3\xb2 adaptat i comentat per Zhang Daoling en la seva obra Xiang'er' zhu (\xe6\x83\xb3\xe7\x88\xbe) (de la qual ha estat retrobada una c\xc3\xb2pia parcial amb data de l'any 500)._NEWLINE_Fou l'emperador Tuoba Tao (regn\xc3\xa0 entre 424-452) qui li va conferir el t\xc3\xadtol p\xc3\xb2stum de Tian Shi (Mestre celestial) en honor de la seva pietat._NEWLINE_La vida de Zhang Ling apareix a les Biografies dels mestres celestials de la dinastia Han (\xe6\xbc\xa2\xe5\xa4\xa9\xe5\xb8\xab\xe4\xb8\x96\xe5\xae\xb6), obra redactada durant el segle XIV per Zhang Zhengchang (\xe5\xbc\xb5\xe6\xad\xa3\xe5\xb8\xb8), el 42\xc3\xa8\xc2\xa0mestre, que va afegir detalls sense una base hist\xc3\xb2rica real: el seu nom social era Fuhan (\xe8\xbc\x94\xe6\xbc\xa2) i havia nascut l'any 34; fou enviat com a funcionari a Sichuan a Jiangzhou (\xe6\xb1\x9f\xe5\xb7\x9e)(actualment Txungking). Sota l'emperador Mingdi (58-75), es retir\xc3\xa0 al mont Beiqiu (\xe5\x8c\x97\xe9\x82\x99\xe5\xb1\xb1) i rebutj\xc3\xa0 dues invitacions imperials per tornar a la cort. Es retir\xc3\xa0 al mont Heming on es trob\xc3\xa0 amb Laozi qui li inspir\xc3\xa0 diverses obres de les quals destaca El Talism\xc3\xa0 de la poderosa alian\xc3\xa7a. Mor \xe2\x80\x93o esdev\xc3\xa9 en alguna mena d'immortalitat\xe2\x80\x93 l'any 156, als 123 anys, sobre el mont Qingcheng (\xe9\x9d\x92\xe5\x9f\x8e\xe5\xb1\xb1). Segons algunes fonts, marx\xc3\xa0 a l'altra vida acompanyat de la seva fam\xc3\xadlia i d'alguns deixebles._NEWLINE_D'altres tradicions sense fonament troben parentiu amb els Zhang c\xc3\xa8lebres de la dinastia Han: seria el nov\xc3\xa8 descendent de Zhang Liang, Marqu\xc3\xa8s de Liu (\xe7\x95\x99\xe4\xbe\xaf\xe5\xbc\xb5\xe8\x89\xaf), o avi de Zhang Jiao, cap dels Taipings.\n_START_SECTION_\nEnsenyament\n_START_PARAGRAPH_\nEl poder d'aquest nou patriarcat es transmet exclusivament de pare a fills. Aix\xc3\xad Zhang Heng l'heret\xc3\xa0 del seu pare. La seva escola \xe2\x80\x93tal que ha conegut a l'\xc3\xa8poca del seu n\xc3\xa9t Zhang Lu\xe2\x80\x93 s'emparenta amb una secta que es rebel\xc2\xb7l\xc3\xa0 contra el confucianisme oficial i el poder pol\xc3\xadtic massa preocupats pels impostos. \xc3\x89s d'ess\xc3\xa8ncia m\xc3\xadstica, ja que que recomana la fe com a via per al remissi\xc3\xb3 dels pecats i de les malalties i que. Els seus membres es reivindiquen com els escollits. Cal veure-hi m\xc3\xa9s una temptativa de preservaci\xc3\xb3 de les tradicions aut\xc3\xa8ntiques que un moviment revolucionari; s\xc3\xb3n prudents i no es comprometen amb la corrupci\xc3\xb3 i l'explotaci\xc3\xb3 del poble._NEWLINE_Una tradici\xc3\xb3 el situa com a ermit\xc3\xa0 durant un temps al mont Longhu on s'hi hauria instal\xc2\xb7lat tamb\xc3\xa9 Zhang Sheng (\xe5\xbc\xb5\xe7\x9b\x9b), tercer o quart fill de Zhang Lu, i aix\xc3\xad s'instaur\xc3\xa0 un llinatge possiblement ininterromput de mestres celestials Zhang. Aquests \xc3\xbaltims, caps del corrent taoista Zhengyi Dao (la Poderosa alian\xc3\xa7a), que emerg\xc3\xad durant la dinastia Song, tot i que la seva relaci\xc3\xb3 amb Zhang Daoling \xc3\xa9s impossible de verificar. El seu representant actual, el 64\xc3\xa8\xc2\xa0mestre Zhang Yuanxian (\xe5\xbc\xb5\xe6\xba\x90\xe5\x85\x88), viu a Ta\xc3\xafwan.\n_START_SECTION_\nCulte\n_START_PARAGRAPH_\nZhang Daoling ha esdevingut amb el temps una aut\xc3\xa8ntica de\xc3\xaftat a tota \xc3\x80sia del Sud-est com a Zhang Tianshi, i lloat pels seus exorcismes. La seva representaci\xc3\xb3 iconogr\xc3\xa0fica, on apareix cavalcant un tigre i esgrimint una espasa o el seu segell, protegeix les cases dels mals esperits. El seu poder allunya la malaltia i els problemes. Alguns dies li s\xc3\xb3n dedicats: el 28\xc3\xa8 del quart mes, el 15\xc3\xa8 del 1r i el 2n mes (aniversari de Laozi)."